OpenLLM-France/wikimedia huggingface dataset:
# Realgar

El realgar és un mineral de la classe dels sulfurs segons la classificació de Strunz. Rep el seu nom de l'àrab raj al gar, pols de la caverna.

## Característiques

El realgar és un sulfur d'arsènic natural, encara que rar. Cristal·litza en el sistema monoclínic formant grans i ben modelats cristalls, els quals són entre vermell i ataronjat amb brillantor resinosa. És similar al cinabri, però més suau i menys dens. Si es deixa exposat a la llum del sol es torna groc i es disgrega, alterant-se a pararealgar. S'ha de conservar a la foscor. És un mineral tòxic que va ser usar en la medicina medieval i en la fabricació de vidres. Avui dia s'usa en focs artificials, pesticides i en l'obtenció d'arsènic. És soluble en solucions d'hidròxid de potassi.
Segons la classificació de Nickel-Strunz, el realgar pertany a «02.FA: Sulfurs d'arsènic, àlcalis, sulfurs amb halurs, òxids, hidròxid, H₂O, amb As, (Sb), S» juntament amb els següents minerals: duranusita, dimorfita, pararealgar, alacranita, uzonita, laphamita, orpiment, getchellita i wakabayashilita.

## Formació i jaciments

Es troba com a mineral secundari juntament amb l'orpiment groc, un altre sulfur d'arsènic, en filons hidrotermals i dipòsits d'aigües termals, on es produeix per la descomposició d'altres minerals d'arsènic, com l'arsenopirita. S'acostuma a trobar amb minerals com l'orpiment, el cinabri o l'estibina. Als territoris de parla catalana ha estat descrita a les mines de la Riera de Cervelló (Baix Llobregat).

## Referències

* ↑ «Realgar» (en anglès). Mindat. [Consulta: 14 desembre 2014].
* ↑ «Pararealgar» (en anglès). Mindat. [Consulta: 14 desembre 2014].
* ↑ «Realgar from Riera de Cervelló Mines, Cervelló, Baix Llobregat, Barcelona, Catalonia, Spain». Mindat. [Consulta: 31 gener 2024].

## Vegeu també

* Orpiment
* Arsenolita
# Rectoria de Sant Cebrià

La Rectoria de Sant Cebrià o Cal Masover és un edifici de planta rectangular amb pati que es troba adossat a la part oriental de l'església i el cementiri de Sant Cebrià de Fogars al terme de Fogars de la Selva. Consta de dos cossos de dues plantes (un de més alçada que l'altre) i coberta de doble vessant a façana.
Cal destacar una de les obertures de la façana principal, que té un arc de mig punt de rajola. A l'entrada del pati hi ha també un gran portal de fusta que conserva, a sobre, restes d'una decoració d'una fornícula de guix amb una llegenda indesxifrable però referent a la Verge Maria.
Al mig del camp que dona a la façana de la casa hi ha un pou, construït de pedra i rajola amb forma fàl·lica i arrodonida a la part superior.

## Referències

* 1 2 3 «Rectoria de Sant Cebrià». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 juny 2020].
# Rectoria de Sant Cebrià (Sant Cugat del Vallès)

La Rectoria de Sant Cebrià és una obra de Sant Cugat del Vallès (Vallès Occidental) protegida com a Bé Cultural d'Interès Local.

## Descripció

Es tracta d'una masia tradicional amb teulada a doble vessant i planta basilical. Té les portes i finestres vorejades amb brancals i llindes de pedra.
En aquest edifici es va instal·lar la rectoria adossada a l'església parroquial d'origen romànic i ha estat molt transformada al llarg del temps. Cal destacar les pintures murals de l'interior.

## Història

L'any 1273 el prior del monestir de Sant Cugat establí una peça de terra per a construir la rectoria de l'oratori de Sant Vicenç, cedit l'any 1130 al bisbe de Barcelona. Al segle XVI els parroquians de Sant Cebrià van decidir construir una nova sagristia. Aquest mateix segle es va construir aquesta mateixa casa rectoral. L'any 1591, el visitador del bisbe de Barcelona troba que el rector anterior "...ha gastat molts diners en fer aposentos y molt grans y bons y principalment una bella sala..."
A mitjan segle xviii la rectoria va ser saquejada i es va perdre molta documentació que s'hi conservava. Els últims temps es va dedicar part de l'edifici a encabir el museu parroquial de Valldoreix.

## Referències

* 1 2 3 4 «Rectoria de Sant Cebrià». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 maig 2021].
# Rasa de Marcinyac

La Rasa de Marcinyac és un torrent afluent per la dreta de la Rasa de la Vallanca el curs del qual transcorre íntegrament pel terme municipal de Navès.

## Xarxa Hidrogràfica

La xarxa hidrogràfica de la Rasa de Marcinyac està integrada per un total de 3 cursos fluvials. D'aquests, 1 és subsidiari de 1r nivell i un altre ho és de 2n nivell.
La totalitat de la xarxa suma una longitud de 3.099 m. que transcorren íntegrament pel terme municipal de Navès.

## Referències

* 1 2 3 Mapa de l'ICC
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ «Xarxa de rius de les conques principals de Catalunya». Arxivat de l'original el 2010-09-22. [Consulta: 30 maig 2010].
# Red Bay (Alabama)

Red Bay és una població dels Estats Units a l'estat d'Alabama. Segons el cens del 2000 tenia 3.374 habitants.

## Demografia

Segons el cens del 2000, Red Bay tenia 3.374 habitants, 1.429 habitatges, i 987 famílies La densitat de població era de 132,7 habitants/km².
Dels 1.429 habitatges en un 27,9% hi vivien nens de menys de 18 anys, en un 54% hi vivien parelles casades, en un 12% dones solteres, i en un 30,9% no eren unitats familiars. En el 29,4% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,82.
Per edats la població es repartia de la següent manera: un 21,7% tenia menys de 18 anys, un 8% entre 18 i 24, un 25,2% entre 25 i 44, un 26,2% de 45 a 60 i un 18,9% 65 anys o més.
L'edat mediana era de 41 anys. Per cada 100 dones hi havia 83,5 homes. Per cada 100 dones de 18 o més anys hi havia 80,3 homes.
La renda mediana per habitatge era de 27.596 $ i la renda mediana per família de 32.177 $. Els homes tenien una renda mediana de 28.524 $ mentre que les dones 20.169 $. La renda per capita de la població era de 14.653 $. Aproximadament el 17,7% de les famílies i el 20,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Red Bay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 4 juliol 2010].
* ↑ «Geographic Comparison Table- Red Bay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Ramón Aguirre Rodríguez

Ramón Aguirre Rodríguez (Madrid, 3 de març de 1953) és un polític espanyol del Partido Popular.

## Biografia

Casat i amb una filla, Aguirre va treballar com a director bancari i posteriorment com a vicesecretari general de Alianza Popular, partit que el 1989 es va unir a altres forces per formar el Partit Popular. Aquest any, Aguirre va ser escollit com a diputat de les [Corts Generals d'Espanya per la Càceres, estant reelegit el 1993, 1996 i 2000.
Al 2000 va dimitir després de ser designat president del Institut de Crèdit Oficial. Va ser diputat novament entre 2008 i 2012, aquesta vegada per Guadalajara. El gener de 2012 va abandonar el seu escó per ocupar la presidència de la Societat Estatal de Participacions Industrials. Actualment es diputat per la província de Guadalajara des del 18 de juliol de 2016, de la XII Legislatura.

## Referències

* ↑ «Ramón Aguirre, ex-diputado del PP» (en castellà). El Periódico Extremadura, 07-02-2004 [Consulta: 10 juliol 2017].
* ↑ «IX Legislatura (2008-2011)». Congreso de los Diputados. [Consulta: 10 juliol 2017].
* ↑ «XII Legislatura». Congreso de los Diputados. [Consulta: 10 juliol 2017].
# REDengine

REDengine és un motor de videojoc desenvolupat en exclusiva per CD Projekt pels seus jocs de rols no lineals. És la substitució del CD Aurora Engine que Projekt Red havia llicenciat prèviament a BioWare per al desenvolupament de The Witcher.
REDengine és una multiplataforma tant de 32 com a 64 bits i funciona en Microsoft Windows. El primer cop que va ser usat va ser pel videojoc The Witcher 2: Assassins of Kings per a Windows. REDengine 2, una versió millorada va ser usada per a The Witcher 2 que també anava per a Xbox 360, OS X i Linux.
REDengine 3 va ser dissenyat per funcionar exclusivament en una plataforma de programari de 64 bits. CD Projekt Red va crear REDengine 3 amb el propòsit de desenvolupar entorns de videojocs de món obert, com els de The Witcher 3: Wild Hunt. Introdueix millores a les animacions facials i altres. Els efectes d'il·luminació ja no pateixen una proporció de contrast reduïda. Aquest nou motor està desenvolupat per funcionar també les plataformes PlayStation 4, Xbox One i Nintendo Switch.
REDengine 4 ha sigut desenvolupat pel videojoc Cyberpunk 2077. Introdueix suport per a la il·luminació global traçada per raigs i altres efectes.

## Referències

* 1 2 3 4 5 6 «CDPRED: "RED Engine 3 is a revolution in RPGs"». IGN, 01-02-2013. Arxivat de l'original el 19 agost 2019. [Consulta: 25 març 2013].
* ↑ O'Connor, Alice. «The Witcher 2 Dev Diary Introduces New Engine». Shacknews, 10-11-2010. Arxivat de l'original el 12 abril 2019. [Consulta: 4 juny 2011].
* ↑ Peckham, Matt. «The Witcher 2 Announced, 'Non-Linear' with 'Smoother' Combat». PCWorld, 25-03-2010. Arxivat de l'original el 27 de març 2010. [Consulta: 4 juny 2011].
* ↑ «The Witcher 2 Is Coming To Mac». Forbes, 30-05-2012. Arxivat de l'original el 29 desembre 2019. [Consulta: 15 agost 2012].
* ↑ Yin-Poole, Wesley. «The Witcher 3: Wild Hunt confirmed for PlayStation 4 in 2014». Eurogamer.net, 21-02-2013. Arxivat de l'original el 24 febrer 2013. [Consulta: 22 febrer 2013].
* ↑ Morris, Tatiana. «New Cyberpunk 2077 details suggest mid-2019 release», 22-03-2017. Arxivat de l'original el 23 juny 2019.
* ↑ «Cyberpunk 2077 will support Nvidia RTX ray tracing at launch», 11-06-2019. Arxivat de l'original el 29 desembre 2019.
# REMTV

REMTV és un box set de sis discs de DVDs de la banda estatunidenca R.E.M., publicat el 24 de novembre de 2014. Es tracta d'una compilació de les aparicions de la banda per MTV i canals relacionats entre els anys 1983 i 2008. La selecció de vídeos fou realitzada pels membres de la banda sobre tot el material de MTV i propi per preparar la publicació de l'àlbum Unplugged: The Complete 1991 and 2001 Sessions.
La compilació inclou un nou documental sobre la banda titulat R.E.M. by MTV, dirigit i produït per Alex Young i muntat per Dave Leopold. Consta de diverses entrevistes realitzades a la banda i aparicions realitzades a diversos programes de televisió, no només de la MTV. La pel·lícula es va emetre en cinemes el 19 de maig de 2015.

## Llista de cançons

Totes les cançons foren escrites i compostes per Bill Berry, Peter Buck, Mike Mills i Michael Stipe, excepte les indicades.

### Disc 6

R.E.M. by MTV (documental original)

## Referències

* ↑ Rosen, Craig. «Shiny Happy Records: R.E.M.'s Peter Buck Talks '7IN—83-88' and 'REMTV' Reissues» (en anglès). Yahoo!, 18-11-2014. [Consulta: 20 març 2023].
* ↑ «Film alumni produce R.E.M. documentary» (en anglès). Universitat Estatal de Pennsilvània, 24-11-2014. [Consulta: 24 març 2023].

## Enllaços externs

* Lloc web oficial (anglès)
# Rectoria de Santa Margarida de Bianya

La Rectoria de Santa Margarida de Bianya és una obra de la Vall de Bianya (Garrotxa) inclosa a l'Inventari del Patrimoni Arquitectònic de Catalunya.

## Descripció

A la llinda de la finestra es pot llegir: "16[±]33/IHS/SEVA[?]FOLCR[...]" A la llinda de la porta principal es llegeix "16[±]46/IHS/[...]RAMO. CAMPA".
L'edifici complementari de l'església era la rectoria. La de Santa Margarida de Bianya va ser bastida durant la primera meitat del segle xvii, tal com ho mostren les llindes esmentades; va ser recolzada als mateixos murs del temple i es comunica per un passadís pel costat nord. Durant moltes centúries la casa va ser destinada a l'acolliment del recto, vicaris i majordona; aquesta darrera deixà l'indret a principis d'hivern.

## Referències

* 1 2 3 «Rectoria de Santa Margarida de Bianya». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 octubre 2016].
# Raiford

Raiford és una població dels Estats Units a l'estat de Florida. Segons el cens del 2000 tenia 187 habitants.

## Demografia

Segons el cens del 2000, Raiford tenia 187 habitants, 68 habitatges, i 48 famílies. La densitat de població era de 138,8 habitants/km².
Dels 68 habitatges en un 26,5% hi vivien nens de menys de 18 anys, en un 57,4% hi vivien parelles casades, en un 7,4% dones solteres, i en un 29,4% no eren unitats familiars. En el 29,4% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,46.
Per edats la població es repartia de la següent manera: un 31,6% tenia menys de 18 anys, un 5,9% entre 18 i 24, un 26,7% entre 25 i 44, un 22,5% de 45 a 60 i un 13,4% 65 anys o més.
L'edat mediana era de 33 anys. Per cada 100 dones de 18 o més anys hi havia 88,2 homes.
La renda mediana per habitatge era de 33.000 $ i la renda mediana per família de 35.000 $. Els homes tenien una renda mediana de 32.708 $ mentre que les dones 22.250 $. La renda per capita de la població era de 14.684 $. Entorn del 34% de les famílies i el 36,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Raiford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Raiford». American Fact Finder. Oficina del Cens dels Estats Units, 12-01-2010.
# Raig (desambiguació)

«Raig» té aquests significats:
* Raig lluminós, la línia imaginària que representa la direcció en què es propaga la llum.
* Raigs X
* Raigs gamma
* Raigs còsmics
* Raig embarcació feta amb troncs, un «rai».
# Ranrupt

Ranrupt (en alemany Roggensbach) és un municipi francès, situat a la regió del Gran Est, al departament del Baix Rin. L'any 2005 tenia 298 habitants.
Forma part del cantó de Mutzig, del districte de Molsheim i de la Comunitat de comunes de la Vall de la Bruche.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 321 | 360 | 309 | 277 | 297 | 293 |

## Administració

Llista d'alcaldes :
| Període | Identitat | Partit |
| 2001- | Evelyne Hazemann | |
# Rehlingen-Siersburg

Rehlingen-Siersburg és un municipi del districte de Saarlouis a l'estat federat alemany de Saarland. Està situat tocant el riu Saar, aproximadament a 8 km al nord-oest de Saarlouis i a 30 km al nord-oest de Saarbrücken.

## Nuclis

* Biringen
* Eimersdorf
* Fremersdorf
* Fürweiler
* Gerlfangen
* Hemmersdorf
* Niedaltdorf
* Oberesch
* Rehlingen
* Siersburg

## Enllaços externs

* Pàgina oficial
# Relació Faber-Jackson

La Relació Faber-Jackson és la relació entre la lluminositat d'una galàxia el·líptica i la seva dispersió de velocitats per al càlcul de la seva distància.
Ve donada per
$L=C\times \sigma ^{4}$

## Demostració

El potencial d'un gas de Ràdio R i massa M amb densitat constant ve donada per
$U=-{\frac {3}{5}}{\frac {GM^{2}}{R}}$
L'energia cinètica es pot representar com
$K={\frac {1}{2}}M\sigma ^{2}$
Pel Teorema de virial $2K+U=0$ tenim
$\sigma ^{2}={\frac {3}{5}}{\frac {GM}{R}}$
per a una massa M virialitzada.
Si suposem que la relació massa-lluminositat és constant
${\frac {M}{L}}=C$
llavors
$M\propto L$
Aïllant M i igualant
$L\propto {\frac {\sigma ^{2}R}{G}}$
llavors
$R\propto {\frac {LG}{\sigma ^{2}}}$
Suposant la mateixa brillantor superficial
$B={\frac {L}{4\pi R^{2}}}$
llavors
$L=4\pi R^{2}B$
substituint
$L\propto 4\pi \left({\frac {LG}{\sigma ^{2}}}\right)^{2}B$
desenvolupant
$L\propto {\frac {\sigma ^{4}}{4\pi G^{2}B}}$
és a dir
$L\propto \sigma ^{4}$
o
$L=C\times \sigma ^{4}$

## Vegeu també

* Relació Tully-Fisher
# Riba de Saelices

Riba de Saelices és un municipi de la província de Guadalajara, a la comunitat autònoma de Castella-La Manxa.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Reyhan Şahin

Reyhan Şahin (Bremen, Alemanya, 1980), amb el nom artístic de Lady Bitch Ray, és una rapera, actriu i autora turcoparlant i germanoparlant. És filla de treballadors immigrants turcs. Va estudiar lingüística, germanística i pedagogia en la Universitat de Bremen. Del 2002 al 2006 fou periodista i presentadora del canal Funkhaus Europa de Ràdio Bremen.

## Premi d'Estudis per a tesi doctoral

Per la seua tesi doctoral Die Bedeutung des muslimischen Kopftuchs in Deutschland (La importància del mocador de cap musulmà a Alemanya) rebé el 2013 un premi Deutscher Studienpreis (Premi Alemany d'Estudis), un dels premis més importants i lucratius per a joves graduats que han obtingut el doctorat amb matrícula d'honor cum laude. La seua tesi doctoral és un estudi sobre 30 musulmanes d'entre 18 i 32 anys. La majoria d'aquestes dones es distancien gradualment dels punts de vista tradicionals dels pares i interpreten l'islam d'una manera adequada a la seua situació actual. En combinació amb vestits moderns, el mocador de cap pot ser interpretat com un signe de rebel·lió. En primer lloc expressa l'autoconsciència d'aquestes joves i la seua manera de veure el seu paper com a dones en la societat alemanya, que té com a principi la igualtat entre homes i dones.

## Filmografia

* 2008: prostituta en la pel·lícula Chiko.
* 2009: Türk Gibi Başla Alman Gibi Bitir (Un cor turc amb una ment alemanya), documental turc.
* 2014: Hell's Kitchen (programa de Sat.1).

## Obres

* Bitchism, Editorial Vagina Style / Panini Books, Stuttgart, 2012, ISBN 978-3-8332-2547-5.
* Tesi doctoral: Die Bedeutung donis muslimischen Kopftuchs in Deutschland, 500 pàgines; resum en pdf, 20 pàgines (amb fotos).

## Referències

* ↑ Bitchism.
* ↑ Universitat de Bremen: Dr. Reyhan Şahin rep el Premi Alemany d'Estudis.
* ↑ Unicum: Dr. Bitch Arxivat 2011-12-09 a Wayback Machine. (en alemany)
* ↑ Hurriyet: Chiko creà controvèrsia a Alemanya (turc)
* ↑ Filimadami: Un cor turc amb una ment alemanya (turc)
* ↑ Sat.1: Hell's Kitchen: Lady Bitch Ray Arxivat 2014-07-24 a Wayback Machine..

## Enllaços externs

* Lloc web de Lady Bitch Ray.
# Francesc Prat

* No s'ha de confondre amb Francesc Prats.
Francesc Prat és el nom dels següents personatges:
* Francesc Prat (organista), organista del santuari de Santa Maria del Collell
* Francesc Prat i Figueres (la Bisbal d'Empordà, 1950), poeta i professor de batxillerat
# Në shtëpinë tonë

Në shtëpinë tonë (en albanès, A la nostra llar) és una pel·lícula albanesa del 1979 dirigida per Dhimitër Anagnosti.

## Descripció de la trama

La petita Miri segueix la seva germana Ana. Ell descobreix que l'Ana està sortint en secret amb un noi que està enamorat d'ella. Després de descobrir el secret de la seva germana, la Miri fuig de casa i el seu pare comença a buscar-la. Troba la seva filla i li revela el secret de l'Ana. Tot i que l'autoritat del seu pare ha estat tensa, l'amor d'Ana preval.
L'any 1980 va rebre un premi especial del jurat al festival de cinema infantil i juvenil de Salerno

## Repartiment

* Roza Anagnosti com a professora
* Bujar Asqeriu com Fatos
* Tatiana Leska com a Ana
* Eptan Lohja com a Fatmir
* Robert Ndrenika com a Stefi
* Mimika Luca com a Flora
* Marta Burda com a mare
* Agron Ballabani com a Genc
* Evis Bakllamaja com a Edlira
* Ilia Shyti com a veïna
* Esma Agolli
* Zyra Cerkani
* Era de Dhimitri
* Skender Hoxha
* Marika Kallamata
* Dhimitra Keta
* Llambro Konomi
* Gyyzepina Panxhi

## Referències

* ↑ Filmi shqiptar 1977-1987. Tirana: Shtepia Botuese 8 Nentori, 1990, p. 30-31.

## Bibliografia

* Abaz Hoxha: Enciklopedia e kinematografise shqiptare. Autore & vepra. Tirana: Toena, 2002. ISBN 99927-1-555-3.

## Enllaços externs

* Në shtëpinë tonë a YouTube
# Kassina maculata

Kassina maculata és una espècie de granota de la família dels hiperòlids que viu a Kenya, Malawi, Moçambic, Sud-àfrica, Eswatini, Tanzània i Zimbàbue.
Està amenaçada d'extinció per la pèrdua del seu hàbitat natural.

## Referències

* Pickersgill, M., Schiøtz, A., Howell, K. & Minter, L. 2004. Kassina maculata. Llista Vermella d'Espècies Amenaçades de la UICN 2006. Consulta: 17 d'abril del 2008.
# Prudisxi

Prudisxi (en rus: Прудищи) és un poble de l'óblast de Vladímir, a Rússia, segons el cens del 2010 tenia 265 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Viana do Castelo

Viana do Castelo és un municipi portuguès, situat al districte de Viana do Castelo, a la regió del Nord i a la subregió de Minho-Lima. L'any 2001 tenia 88.628 habitants. Limita al nord amb Caminha, a l'est amb Ponte de Lima, a sud amb Barcelos i Esposende i a l'oest amb l'oceà Atlàntic.
Situat al marge dret de l'estuari del riu Lima, entre l'oceà Atlàntic i el mont de Santa Luzia, el clima és temperat marítim, plujós i fresc. Envoltat de turons, a la seva dreta hi reposa una platja de sorra daurada en forma de mitja lluna sense cap construcció que la malmeti.

## Població

Població del concelho de Viana do Castelo (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 17889 | 36084 | 47311 | 53380 | 75320 | 81009 | 83095 | 88631 | 90654 |

## Freguesies

* Afife
* Alvarães
* Amonde
* Vila Nova de Anha
* Areosa (Viana do Castelo)
* Barroselas
* Cardielos
* Carreço
* Carvoeiro
* Castelo do Neiva
* Chafé
* Darque (Viana do Castelo)
* Deão
* Deocriste
* Freixieiro de Soutelo
* Lanheses
* Mazarefes
* Meadela (Viana do Castelo)
* Meixedo
* Monserrate (Viana do Castelo)
* Montaria
* Moreira de Geraz do Lima
* Mujães
* Neiva
* Nogueira
* Outeiro
* Perre
* Portela Susã
* Santa Marta de Portuzelo, anteriorment Portuzelo
* Santa Leocádia de Geraz do Lima
* Santa Maria de Geraz do Lima
* Santa Maria Maior (Viana do Castelo)
* Serreleis
* Subportela
* Torre
* Vila de Punhe
* Vila Franca
* Vila Fria
* Vila Mou
* Vilar de Murteda

## Història

La ciutat va rebre la seva primera carta el 1258, atorgada pel rei Alfons III. Va portar el nom de Viana da Foz do Lima fins al 1848, data en la qual un decret de les reines Maria II li va donar el nom actual al mateix temps que li era reconegut el rang de «ciutat».
La ciutat ha conegut un passat gloriós, gràcies a la seva forta tradició marítima, i sobretot per l'existència de drassanes. A partir del segle xvi, els seus mariners van sortir a pescar bacallà als bancs de Terranova i fins i tot van establir contactes amb les ciutats hanseàtiques.

## Economia

La població activa representa a penes el 24% de la població urbana, a causa de la crisi de la indústria regional; d'aquest percentatge, el 73,3% treballa al sector terciari, el 21,3% en la indústria i el 5,4% al sector primari.

## Llocs d'interès

* Església major
* Palau del Concelho
* Antic hospital de la Misericòrdia
* Monte de Santa Luzia

## Agermanaments

La ciutat està agermanada amb:
* Hendaia des del 1998.

## Referències

* ↑ Web del municipi de Viana do Castelo